stanford-oval/wikipedia huggingface dataset:
מזלק
הערות שוליים

↑  נתוני הכפר באתר הלמ"ס ההונגרי
↑  תיעוד יהודים מהכפר שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |
מבצע פאנצרפאוסט

חיילים גרמנים צועדים בבודפשט
סקורצני ואנשיו לאחר כיבוש בודפשט
מבצע פאנצרפאוסט (בגרמנית: Unternehmen Panzerfaust) היה מבצע צבאי שערכה גרמניה הנאצית באוקטובר 1944 במהלך מלחמת העולם השנייה. מבצע זה נועד להבטיח כי ממלכת הונגריה תמשיך להילחם במלחמה לצדן של מדינות הציר. לאדולף היטלר נודע כי שליט הונגריה מיקלוש הורטי נושא ונותן בחשאי עם הנהגת ברית המועצות, והוא חשש כי כניעתה של הונגריה תחשוף את אגפו הדרומי, ותנתק מיליון חיילים גרמנים שעדיין לחמו בבלקן נגד הסובייטים. למבצע פאנצרפאוסט קדם מבצע מרגרטה, שבמסגרתו כבשו הגרמנים את הונגריה והשאירו בה כוח כיבוש. מבצע פנצרפאוסט השלים את הישגי מבצע מרגרטה, ובמסגרתו הודח הורטי ובמקומו עלה לשלטון פרנץ סלשי, מנהיג תנועת צלב החץ.
רקע

ממלכת הונגריה לחמה לצד מדינות הציר במסגרת החזית המזרחית במלחמת העולם השנייה. אולם ככל שהתקדמה המלחמה לרעת הגרמנים החל שליט הונגריה מיקלוש הורטי לנהל מגעים עם בריטניה וארצות הברית על פרישת הונגריה מהמלחמה. הגרמנים לא ראו התפתחויות אלו בעין יפה, וככל שהסתבכו במלחמתם ברוסיה, כן הלכה חשיבותה האסטרטגית של הונגריה וגברה, וכן גברו מאמצי הונגריה לפרוש מן הברית. ב-15 במרץ 1944 הזמין היטלר את הורטי לפגישה עמו בזלצבורג. הפגישה הייתה למעשה אחיזת עיניים, ובזמן שהורטי לא נכח בהונגריה, כבשו חיילי הוורמאכט את הונגריה במסגרת "מבצע מרגרטה", אשר התנהל במהירות וללא שפיכות דמים. כשירד הורטי מהרכבת ב-18 במרץ, הוא הופתע לגלות שהמברכים אותו לשלום הם חיילים גרמנים. הגרמנים אילצו את הורטי למנות את דמה סטויאי כראש ממשלה, בעוד הורטי עצמו איבד בפועל את כל סמכויותיו לטובת מיופה הכוח הגרמני אדמונד וזנמאייר. במאמץ אחרון להציל את ארצו, הורה הורטי באוגוסט על פיטוריו של סטויאי, והחליפו בגנרל גזה לקאטוש.
הורטי היה אנטי-קומוניסט מובהק, ומגעיו הקודמים עם בעלות הברית היו עם בריטניה וארצות הברית בלבד, ולא כללו את ברית המועצות. עם זאת, בהדרגה הבין הורטי שהסובייטים הם הרע במיעוטו. באמצעות הגנרל האמין שלו בלה מיקלוש, הוא החל לנהל מגעים עם הסובייטים, והציע כניעה של הכוחות ההונגריים תמורת שמירה על עצמאותה של הונגריה. הסובייטים הסכימו ברצון לתנאים אלו. במהלך ישיבה של מועצת הכתר, הצהיר הורטי כי "אומה אינה צריכה להקריב את עצמה על מזבח ברית", וכי הגרמנים אינם מקיימים את התחייבויותיהם כלפי הונגריה אלא אדרבה הם "שודדים את העם ההונגרי מהאוצר הגדול ביותר שלו, החופש והעצמאות שלו".
אחרית דבר

סלשי הפך לשליט הונגריה, ובסיוע הגרמנים הנהיג קרבות מאסף נואשים כנגד הצבא האדום, תוך שהם טובחים ביהודים, בוזזים ושודדים את כל הנקרה בדרכם, הורסים את מסילות הרכבת ואת מפעלי התעשייה, ושולחים את אוצרותיה של הונגריה ברכבות אל תוככי גרמניה. בדצמבר של אותה שנה החל המצור הרוסי על בודפשט, אשר נכבשה לאחר מספר שבועות. באפריל 1945 נכבשה הונגריה כולה על ידי הצבא האדום. סלשי, וכן סטויאי ורבים מאנשי מפלגת צבא החץ, נשפטו לאחר המלחמה למוות על ידי בית דין עממי. הורטי הצליח להימלט מגורל זה (כפי הנראה בשל הכרת התודה של סטלין על מאמציו להגיע להפסקת אש), ובילה את שארית ימיו בגלות.
לקריאה נוספת

ג. בארוס, הונגריה והיטלר, היסטוריה הונגרית, עמ' 78-90. (באנגלית)
הערות שוליים

↑  הונגריה והיטלר, עמ' 78.
↑  הונגריה והיטלר, עמ' 83.
↑  הונגריה והיטלר, עמ' 85.
↑  הונגריה והיטלר, עמ' 86.
↑  הונגריה והיטלר, עמ' 87.
מוסרנות

מוסרנות היא ביקורת מוסרית כללית ורחבה לגבי ערכים ואתיקה בעולם, בשונה ממוסר, שמתייחס לתחומים יותר ספציפיים במציאות היומיומית. הקונוטציה של הביטוי היא לרוב שלילית. מונח דומה המבטא יחס שלילי לאדם המתנהג במוסרנות מוגזמת או מעוותת הוא ״יפה נפש״.
יש הטוענים כי המוסרנות היא בעצם צביעות, כאשר אדם נותן ביקורת מוסרית אוניברסלית בעוד הוא עצמו אינו עומד בסטנדרטים שהציב, או מנסה להתבדל מתופעה או אירוע ובמקום זאת מנסה ליצור בו שינוי באמצעות הטפה מוסרנית.
לעיתים השימוש במונח זה נעשה בביטול כלפי רעיונות הקוראים לשינוי קיצוני באורחות חיים מקובלות, בטענה כי זוהי מוסריות מרחיקת לכת ולא מציאותית.
מגנטוביולוגיה

מגנטוביולוגיה הוא תחום מדעי העוסק בהשפעת שדות מגנטיים חלשים על יצורים חיים, תחום זה החל להתפתח כמעט עם תגלית התופעה האלקטרומגנטית עצמה.
שנים רבות ישנו ניסיון להבין את הפיזיקה העומדת מאחורי השפעות אלה ששזור בהרבה סתירות.
התחום כולל גם שדות אלקטרומגנטיים הנוצרים על ידי תהליכים בתוך מערכות ביולוגיות.
מחקר ואופן הניסוי

בעקבות חוסר התוצאות הברורות מתצפיות וניסויים בתחום זה עדיין לא קיימות השערות ותפיסות מוגדרות, ועל כן פיזיקאים רבים עוד מנסים לאמוד את ההשפעות של שדה מגנטי על מערכות ביולוגיות.
מחקרים מוצלחים בתחום עדיין לא הוצגו באופן ברור.
בעייתיות המחקר בתחום מתבטאת בריבוי משתני הבעיה וקיימות מספר תאוריות בתחום. שכן שדות בעוצמות של 1 גאוס או תדר הנמוך מ-100 הרץ אינם יכול לבצע פעולות חימום ואו למסור אנרגיה המתאימה להתרחשות תהליך כימי.
חוקרים בתחום המגנטוביולוגיה אינם מסתירים את בעייתיות התצפיות הניסיוניות הסותרות בחלק מהמקרים ולא חזרתי במקרים אחרים. הסברים שנותנים לכך היא הסימולטניות הדרושה לקיומם של כל התנאים המגנטיים והפיזיולוגיים בו זמנית.
גישה שונה להגעה למסקנות על תצפיות ניסיוניות שפותחה עקב הקושי בקבלת תוצאות מובהקות בסדרת ניסויים דומים, מסתכמת בהסתכלות על תוצאות ניסיוניות מסוגים שונים וניסיון למצוא דמיון בתצפיות שניתנות. לכן יימצאו יותר הסברים תאורטיים לכל תופעות אלה וניסויים אלה אך לא תוצאות חותכות.
הבלבול הרב בתחום זה מתבטא בתחום הרפואי, שכן מצד אחד מוצעים מגוון שיטות של ריפוי תחת הכותרת מגנטותרפיה, אך מצד שני ידוע כי שדה מגנטי חזק או מעל תדר של 50 הרץ יכול להיות מעורב בתהליכים כימיים או תרמיים בסביבה ביולוגית ומכאן יכול להזיק ואף עלול להיות מעורב בהתפתחות סרטנית. מכאן שמדענים נוטים לא להתייחס בכובד ראש לתחום זה.
לקריאה נוספת

Binhi V N, Savin A V Usp. Fiz. Nauk 173 265 (2003) [Phys. Usp. 46 259 (2003)]
Park R L Voodoo Science: the Road from Foolishness to Fraud (Oxford: Oxford Univ. Press, 2002)
de Gennes P-G Scaling concepts in Polymer Physics (Ithaca, NY: Cornell Univ. Press, 1979) [Translated into Russian (Moscow: Mir, 1982)]
Blyumenfel'd L A Problemy Biologichesko|¯ Fiziki (Problems of Biological Physics) 2nd ed. (Moscow: Nauka, 1977) [Translated into English (Berlin: Springer-Verlag, 1981)] 5. Kapitsa S P (Compiler) Zhizn' Nauki: Antologiya Vstupleni|¯ k Klassike Estestvoznaniya (Life of Science: Anthology of Preambles in Classical Natural Sciences) (Moscow: Nauka, 1973)
מחלת סירופ מייפל

| --- | --- |
 תחום:  אנדוקרינולוגיה 
 תסמינים:  הקאה 
 קישורים ומאגרי מידע
 eMedicine:  article/1368 
 DiseasesDB:  7820
 MeSH:  D008375
 MedlinePlus:  000373
 OMIM:  248600
 סיווגים
 ICD-10:  E71.0
 ICD-11:  5C50.D0 
 
מחלת סירופ מייפל (באנגלית: Maple Syrup Urine Disease - MSUD) היא מחלה תורשתית רצסיבית קשה שסימניה הם הידרדרות נוירולוגית, חמצת מטבולית ושתן בעל ריח הדומה לסירופ מייפל, או חילבה (חומר הריח הוא סוטולון, sotolon).
רקע ומנגנון

חומצות אמינו מסועפות שרשרת (Branched-chain amino acid; BCAA) הן חומצות אמינו עם שייר צד אליפטי מסועף (אטום פחמן הקשור ליותר משני אטומי פחמן). בין חומצות האמינו הנפוצות ישנן שלוש חומצות אמינו מסועפות שרשרת: לאוצין, איזולאוצין וואלין.. חומצות אמינו מסועפות שרשרת הן בין חומצות האמינו החיוניות לאדם שאותן הגוף לא מסוגל לסנתז בעצמו והן מושגות על ידי פירוק חלבונים מהמזון (כדוגמת חלב, בשר וביצים).
המחלה נגרמת כתוצאה מפגם גנטי בקומפלקס חלבונים מפרקי חומצות α-קטו מסועפות שרשרת (Branched-chain alpha-keto acid dehydrogenase complex; BCKDC). הפגם הגנטי עשוי להיות באחד מהגנים הבאים:
BCKDHA ‏(OMIM: 608348)
BCKDHB‏ (OMIM: 248611)
DBT‏ (OMIM: 248610)
DLD‏ (OMIM: 238331)
כאשר קומפלקס מפרקי חומצות α-קטו מסועפות שרשרת לא מתפקד או מתפקד באופן פגום, עשויה להיות הצטברות רעילה של חומצות אמינו מסועפות שרשרת (לאוצין, איזולאוצין, ואלין) בדם ובשתן. ריכוזים גבוהים של חומצות אמינו אלו רעילים ועשויים לפגוע במוח ובאיברים נוספים.
שכיחות ובדיקה

שכיחות תינוק עם מחלה מסוג זה אחד מ-180,000 לידות. אולם המחלה שכיחה יותר בקרב יהודים, מנוניטים ואמיש, בין היתר בגלל אפקט המייסדים. שכיחות המוטציה הנבדקת היא 1:113 ביהודים ממוצא אשכנזי. יכולה להימצא מוטציה לא אשכנזית אצל אשכנזים.
ניתן לבצע בדיקת סקר גנטית לבדיקת נשאות סמויה למחלה. בדיקת PKU שמתבצעת ביציאה מבית החולים לתינוק ממפה את המחלה.
סימני המחלה וטיפול

הידרדרות במצב התינוק יכולה להתרחש כבר בימים הראשונים עקב משטר דיאטה שגוי - האכלה בחלב אם או בתרכובת מזון לתינוקות.
במקרה של האכלה שגויה מצטברות בגוף התינוק חומצות אמינו מסועפות שרשרת, שגופו אינו מסוגל לפרק. לדבר יכולות להיות השלכות הרות אסון, עד כדי מוות. ללא טיפול, הילדים מתים כבר בגיל חודש. דיאטה דלה בחומצות אמינו מסוימות מצליחה לעצור את התקדמות המחלה, אבל לא לרפא נזק שכבר נגרם.
סימנים למחלה: שתן בעל ריח מייפל או חילבה, הקאות, חוסר רצון לאכול, עייפות, פרכוסים, תרדמת, הידרדרות נוירולוגית ועוד.
הערות שוליים

↑  Sowers, Strakie. "A Primer On Branched Chain Amino Acids" (PDF). Huntington College of Health Sciences. נבדק ב-22 במרץ 2011. {{cite web}}:  (עזרה)
↑  http://rarediseases.about.com/od/rarediseases1/a/062004.htm 
About.com: Rare diseases - June 2004. Maple syrup urine disease by Mary Kugler, R.N.
| --- | --- |
בקרת זהויות :  GND: 4217419-3 
תורשת מחלת סירופ מייפל היא רצסיבית אוטוזומלית
מונסטר היי: הסרט

| --- | --- |

כרזת הסרט הרשמית
 מבוסס על:  זיכיון הבובות "מונסטר היי" מאת מאטל
 בימוי:  טוד הולנד
 תסריט:  ג'ני ג'פה גרג ארב ג'ייסון אורמלנד
 שחקנים ראשיים:  מיה האריס ססיליה באלאגוט נאיה דמסן קייס ווקר ג'יי פרישקולניק לינה לקומפטה ג'סטין דריקסון
 מדינה:  ארצות הברית ארצות הברית
 חברת הפקה:  Mattel Television Nickelodeon Movies Brightlight Pictures
 חברה מפיצה:  Mattel Television (הפצה) Nickelodeon Movies ניקלודיאון (שידור) פרמאונט+ (שידור)
 שיטת הפצה:  וידאו על פי דרישה, direct-to-video 
 הקרנת בכורה:  6 באוקטובר 2022
 שפת הסרט:  אנגלית 
 סוגה:  סרט מוזיקלי, סרט אימה על־טבעי, סרט נעורים, סרט פנטזיה, סרט אימה, סרט להט"בי, סרט הרפתקאות, סרט בנות, סרט פעולה, סרטי מפלצות, סרט קומדיה, סרט קומדיית פעולה 
 סרט הבא:  "מונסטר היי 2" (2023)
 דף הסרט ב־IMDb
 
מונסטר היי: הסרט (באנגלית: Monster High: The Movie) הוא סרט לייב אקשן מוזיקלי אמריקאי שהופק על ידי Mattel Television ומבוסס על זיכיון בובות האופנה "מונסטר היי" מבית מאטל. הסרט הוא אחד משני פרויקטים שעליהם הכריזה "מאטל", לצד סדרת אנימציה חדשה כחלק מניסיון לאתחל מחדש את הזיכיון בפעם השנייה.
הסרט עלה לשידור בערוץ "ניקלודיאון" ולשירות "פרמאונט+" בארצות הברית ב-6 באוקטובר 2022.
תקציר העלילה

קלודין וולף, שנולדה כאשת זאב, מגיעה לבית ספרהּ החדש, "מונסטר היי", שם היא מתיידדת במהירות עם חברותיה לכיתה, פרנקי סטיין ודרקולורה, ומרגישה לראשונה בחייה, שסוף סוף מצאה מקום שבו היא יכולה להשתלב ולהיות מי שהיא באמת, על אף שהיא מסתירה מחברותיה ללימודים את סוד חצייהּ האנושי. כאשר מזימה להרוס את התיכון מאיימת לחשוף את זהותה האמיתית, קלודין נאלצת לאמץ את צדהּ המפלצתי ולמצוא דרך לסכל את המזימה.
צוות השחקנים והדמויות

מיה האריס – קלודין וולף
ססיליה באלאגוט – פרנקי סטיין
נאיה דמסן – דרקולורה
קייס ווקר – דוס גורגון
ג'יי פרישקולניק – קליאו דה נייל
לינה לקומפטה – לגונה בלו
ג'סטין דריקסון – הית' ברנס
ליילה פיצג'רלד – גוליה ילפס
נאסיב סאל – אבי בומינאבל
קייל סליג – מר קומוס
מרסי טי. האוס – המנהלת בלאדגוד
סקוץ' אליס לורינג – אפולו, אביה של קלודין.
סטיב ולנטיין – דרקולה, אביה של דרקולורה.
הפקה > רקע וטרום פיתוח

"מונסטר היי" הוא זיכיון בובות אופנה אמריקאי שנוצר על ידי גארט סנדר עבור חברת "מאטל", בעיצובם של קלי ריילי וגלן הנסון, והושק בשנת 2010. בתחילה, הזיכיון כלל רק בובות וסדרת רשת המבוססת עליהן, אך עד מהרה התרחב למוצרי מרצ'נדייז שונים הכוללים בין היתר ביגוד ואביזרים, ספרים וחוברות קומיקס. בבסיס הזיכיון עמדו דמויות בהשראת סרטי מפלצות, אימה ומדע בדיוני, ספרות בלשים, פולקלור, מיתולוגיה והתרבות הפופולרית, והוא התמקד בצאצאיהם המתבגרים של מפלצות מפורסמות הלומדים ב"מונסטר היי". בשנת 2016, הזיכיון אותחל מחדש עם ספיישל סרטי אתחול וסיפור מקור בשם "Welcome to Monster High", תוך שימוש בטכנולוגיות וטכניקות הנפשה משודרגות. אתחולו של הזיכיון ספג ביקורות שליליות מהמבקרים ומקהל הצופים, וב-9 בפברואר 2018, הזיכיון הסתיים ובוטל.
עם השקת הזיכיון בשנת 2010, נמסר כי סרטי יוניברסל שוקדת על פיתוח סרט הרפתקאות מוזיקלי בלייב אקשן, שיבוים על ידי ארי סנדל, עם תסריט מאת קרייג זדן, ניל מירון, סטפני סאבאג' וג'וש שוורץ. הסרט התעתד לעלות לאקרנים ב-7 באוקטובר 2016.
הפקה > פיתוח

ב-23 בפברואר 2021, נמסר על ידי "מאטל", באמצעות חטיבת הטלוויזיה שלה, על אתחול נוסף לזיכיון, הכולל סדרת הנפשה חדשה וסרט לייב אקשן המבוסס על הזיכיון, ששניהם ישודרו בערוץ "ניקלודיאון". ב-9 בנובמבר 2021, נמסר כי הסרט יבוים על ידי הבמאי טוד הולנד, ונחשפה רשימת צוות השחקנים המלאה.
הפקה > צילומים

צילומי הסרט החלו ב-8 בנובמבר 2021, באולפני הקרוסינג שבברנבי, קולומביה הבריטית, קנדה. ב-16 בנובמבר 2021, צילומי הסרט התקיימו בגלריה לאמנות של ונקובר. חודש לאחר מכן, ב-18 בדצמבר 2021, נמסר כי צילומי הסרט הסתיימו.
פרסים ומועמדויות

| פרס | קטגוריה | מועמדות | תוצאה |
| --- | --- | --- | --- |
| פרסי בחירת הילדים של ניקלודיאון | סרט אהוב | מונסטר היי: הסרט | מועמדות |
הערות שוליים

↑  White, Peter (February 23, 2021). "'Monster High' Live-Action TV Movie & Animated Series Reboot Set By Nickelodeon & Mattel". Mattel Television (Press release). Nickelodeon. Retrieved June 17, 2022 – via Deadline Hollywood.
1 2  "Mattel Television and Nickelodeon Announce Plans to Produce an Animated Series and Live-Action Television Movie Musical Based on Iconic Monster High Franchise" (Press release). Nickelodeon. February 23, 2021. Retrieved June 17, 2022 – via The Futon Critic.
↑  Tse, Andrea (June 4, 2010). "[http://www.thestreet.com/story/10775022/1/monster-high-mattels-big-bold-move.html 'Monster High': Mattel's Big, Bold Move". TheStreet. Retrieved June 17, 2022.
1 2  Nicholasi, Paul (June 11, 2010). "Mattel Launches Monster High". Dread Central. Retrieved June 17, 2022.
↑  Zimmerman, Ann (June 3, 2010). "Mattel's New Playbook: Toy First, Franchise Next". Wall Street Journal. Retrieved June 17, 2022.
1 2  Fleming, Mike Jr. (October 21, 2015). "'Monster High' Franchise Launch Film To Be Helmed By Ari Sandel". Deadline Hollywood. Retrieved June 17, 2022.
↑  Gallagher, Brian (May 22, 2014). "Universal Sets October 2016 Release Date for Monster High". MovieWeb. Retrieved June 17, 2022.
1 2  Del Rosario, Alexandra (November 9, 2021). "'Monster High': Nickelodeon & Mattel Set Cast For Live-Action TV Movie, Begin Production". Deadline Hollywood. Retrieved June 17, 2022.
↑  Clayton, Tessa (November 10, 2021). "Monster High movie musical coming to Nickelodeon in 2022". Toy News. Retrieved June 17, 2022.
↑  (Canadagraphs (@canadagraphs, Something called Monster High filming at the VAG. #TheFlash filming somewhere in the northern part of East Vancouver (their lunch tents were at Hastings & Glen.... but were being taken down when I got there), Twitter
↑  cecibalagot, Monster High is wrapped and i’m feeling a monster sized hole in my heart already. BIG thank u to every talented artist who helped create this spooky universe for us to live in. see all u specters and ghouls in 2022 🕸✨, Instagram
מדעי הרוקחות

מדעי הרוקחות הוא תחום ידע רפואי הכולל מספר ענפים עיקריים:
רוקחות או פרמצבטיקה - (Pharmaceutics מהמילה היוונית φάρμακον) עוסקת במחקר ופיתוח צורות המתן של תרופות. בין צורות המתן הנפוצות: כדורים, קפסולות, פתיליות, סירופים, תרחיפים, זריקות ומדבקות עוריות. התחומים שנמצאים כיום בחזית מחקר הרוקחות הם: תרופות בשחרור מושהה, דרכי מתן חדשות של מולקולות ביולוגיות גדולות (מלבד זריקות), תרופות בשתלים רפואיים, תרופות מונחות איבר או רקמה, מתן יעיל של חומר גנטי.
רוקחות קלינית - ענף ברוקחות שבו רוקחים נותנים שירות שמטרתו להבטיח שהטיפול התרופתי שמקבל החולה הוא היעיל ביותר, הבטוח ביותר והנחוץ ביותר. רוקחים קליניים פועלים לשיפור בריאות החולה, איכות החיים שלו ומניעת מחלות ובעיות שנובעות מתרופות. בישראל ניתן למצוא רוקחים קליניים בחלק מבתי החולים, בקופות החולים, בחלק מהמרפאות הגריאטריות וכרוקחים עצמאיים. רוקחים קליניים הם בעלי תואר מתקדם (מוסמך אוניברסיטה או בעלי תואר Pharm D).[דרושה הבהרה][דרוש מקור] הם פועלים בשתוף פעולה הדוק עם הרופאים ועם ספקי בריאות אחרים.
כימיה תרופתית - חוקרת את סינתזת התרופות.
פרמקולוגיה - עוסקת בחקר השפעת חומרים פעילים ביולוגית על יצורים חיים.
פרמקוקינטיקה - ענף במדע הפרמקולוגיה העוסק בהשפעת תרופות על הגוף, ובתנועת התרופה בתוך הגוף.
במקרים רבים לא נעשית הבחנה בין רוקחות ובין מדעי הרוקחות, והמושג הראשון משמש לעיתים קרובות לתיאור מדעי הרוקחות כולם.
העוסק במקצוע הרוקחות הוא רוקח - אדם בעל תואר בוגר ברוקחות - B.Sc.Pharm, או תואר מקביל. ורישיון רוקח של רשויות הבריאות במדינתו. רוקח הוא בעל ידע בנושאי מינון, אינטראקציות והשפעותיהן של תרופות.
העוסק במדעי הרוקחות הוא חוקר, בעל ידע ברוקחות, אך אינו בהכרח מתפרנס כרוקח בבית מרקחת. מדעי הרוקחות (ורוקחות בכלל זה) נלמדים באוניברסיטאות, בישראל ניתן ללמוד מדעי הרוקחות באוניברסיטת בן-גוריון (בית הספר הוקם על ידי צבי בן-צבי בשנת 2001) ובאוניברסיטה העברית.
ראו גם

בית מרקחת
רוקח
מזלג

ערך זה עוסק בכלי אוכל. אם התכוונתם למשמעות אחרת, ראו .
מזלג
שיני המזלג
מזלג הוא כלי אכילה, לו ידית מצד אחד ומספר קצוות משוננים מצידו השני, אשר מטרתו להרים חתיכות מזון על מנת להקל על אכילתן.
המזלג נפוץ היום בעולם, אך במזרח הרחוק משתמשים בעיקר במקלות אכילה.
היסטוריה

במקור, היו המזלגות ישרים ודמו לקלשון. מבנה זה איפשר לאחוז במזון בזמן שחותכים אותו וכן להרים את המזון, אך לא לאסוף אותו. מזלגות כאלה שימשו במזרח התיכון במשך מאות שנים, והוזכרו בתנ"ך:
וּמִשְׁפַּט הַכֹּהֲנִים אֶת-הָעָם:
כָּל-אִישׁ זֹבֵחַ זֶבַח, וּבָא נַעַר הַכֹּהֵן כְּבַשֵּׁל הַבָּשָׂר, וְהַמַּזְלֵג שְׁלֹשׁ הַשִּׁנַּיִם בְּיָדוֹ; וְהִכָּה בַכִּיּוֹר, אוֹ בַדּוּד, אוֹ בַקַּלַּחַת, אוֹ בַפָּרוּר - כֹּל אֲשֶׁר יַעֲלֶה הַמַּזְלֵג, יִקַּח הַכֹּהֵן בּוֹ. כָּכָה יַעֲשׂוּ לְכָל-יִשְׂרָאֵל הַבָּאִים שָׁם, בְּשִׁלֹה.
מעריכים כי המזלג הגיע לאירופה במאה השביעית או השמינית, דרך השפעה פרסית. שם מעמד הביניים הבורגני, בעלי נימוסי השולחן, עשו שימוש במזלג לאכילת בשרים.
פרשן התלמוד חננאל בן חושיאל, אשר פעל בסוף המאה ה-10 ובתחילת ה-11, מספר על המזלג שבו עושים שימוש בני יוון. הוא מציין בפירושו למסכת בבא מציעא את הדברים הבאים:
פי' המנק כלי שיש בו שני ראשים כגון המזלג שיש לו ג' שינים ודרך בני יון להחזיק חתיכת הבשר ולחתוך עם הסכין ולאכול ונוטל זה שחתך ונותנו לתוך פיו ואין ידיו נוגעות כבשר כלל מפני הזוהמה.
לפני המצאת המזלג אכלו באירופה רק באמצעות סכין, כף ובידיים. בני המעמדות העליונים, בעיקר הנשים שבהם, נהגו, על מנת שלא ללכלך את ידיהם, להרים את המזון מהצלחת ולאכול עם שני סכינים.
במאה ה-11 הגיע המזלג לאיטליה, דרך האימפריה הביזנטית, ושימש להחזקת גוש הבשר בזמן שחתכו אותו (ואת הבשר עצמו אכלו בידיים), אולם רק במאה ה-16 נוצרו מזלגות עם שלוש וארבע שיניים שנועדו לאכילת פסטה, זו הייתה התקופה בה הפך המזלג לפופולרי באיטליה בקרב האצולה. מעמד הסוחרים החל להשתמש במזלג אחרי 1700.
המזלג מוזכר בספרו של תומאס קוייאט על מסעותיו לאיטליה משנת 1611, אולם בצפון אירופה התייחסו למזלג כאל קוריוז איטלקי.
המזלג החל להיות מקובל באירופה מהמאה ה-17, ובבריטניה רק במאה ה-18. באותה עת פיתחו את המזלג כפוף השיניים, המקובל היום בשימוש, בגרמניה.
לקריאה נוספת

הרב ישראל דנדרוביץ, על קצה המזלג (על אכילה במזלג ביהדות ובחסידות), בתוך: קובץ עץ חיים (באבוב), גיליון כא, אדר תשע"ד, עמודים: רלח - רסט.
הערות שוליים

1 2  History of the Fork
↑  בבא מציעא, דף כה, ב, באתר HebrewBooks.org
| --- | --- |
בקרת זהויות :  LNB: 000319908 
מזלגות פרסיים המתוארכים למאה השמינית או התשיעית
מבצע פדסטל

מבצע פדסטל (Operation Pedestal) היה מבצע ימי בריטי שנערך בין 10 ל-15 באוגוסט 1942 ונועד להעביר אספקה לאי הנצור מלטה במהלך מלחמת העולם השנייה. לצורך ליווי שיירת האספקה שכללה 14 אוניות תובלה, הוקצו ארבע נושאות מטוסים, שתי אניות מערכה, שבע סיירות ועשרים משחתות. אל מול הכוח הבריטי יצאו הצי האיטלקי וחילות האוויר של גרמניה ואיטליה בכוח של 540 מטוסי קרב. הקרב שהתפתח בין הכוחות היה הקרב הימי הגדול ביותר בזירת הים התיכון. בסיומו של הקרב הצליחו מספר אוניות אספקה להבקיע את המצור ולהעביר לאי אספקה חיונית, שהכריעה סופית את הקרב על מלטה לטובת בעלות הברית.
רקע

לאחר כמעט שנתיים של מצור והפצצות של כוחות הציר על מלטה, הגבירו באפריל 1942 מדינות הציר את לחצן על האי לקראת הוצאתו לפועל של מבצע הרקולס. המצב הבלתי נסבל של כמעט חצי שנה של הפצצות רצופות אשר הולכות ומתגברות, הביא את הפיקוד הבריטי לשלוח לאי החל מסוף אפריל מטוסי ספיטפייר, שהיו יריב שקול למיירטים הגרמנים. אולם משלוח זה לא הביא את השינוי המיוחל וההפצצות נמשכו ביתר שאת. ב-14 ביולי הוחלף מפקד ההגנה האווירית על מלטה, סגן מרשל אוויר יו לויד, שהיה טייס מפציצים ללא ידע רב במשימות יירוט, בגיבור הקרב על בריטניה סגן מרשל אוויר קית' פארק, המצליח והמנוסה ביותר מבין כל מפקדי מטוסי הקרב בעולם באותה עת. לאחר הערכת המצב שינה פארק את שיטת המגננה של האי, מהלך שהוביל תוך שלושה שבועות לאבדות בלתי נסבלות ללופטוואפה. ברם, האי עדיין היה תחת מצור, וב-17 ביולי הודיע פארק למפקדיו בלונדון כי למטוסיו נותר דלק לשבוע לחימה בלבד. העברת אספקה למלטה הייתה כעת שאלה של להיות או לחדול.
התכנון

תכנון המבצע החל בתחילת יולי מתוך הבנה ברורה שמעבר השיירה חיוני ביותר להצלת מלטה, וכי כוח הליווי הנדרש לכך חורג משמעותית מסדרי הגודל של הכוחות שהוקצו עד אז לליווי שיירות. במקביל לשיירה תוכננו מבצעים משניים לשיפור התיאום בין נושאות המטוסים (מבצע "זעם קרב") ותגבור של הגנת מלטה במטוסי "ספיטפייר" (מבצע "מפוח").
האספקה לאי תוכננה להיות מועברת באמצעות 14 אוניות מטען, החשובה בהן הייתה "אוהיו", מכלית אמריקאית מהירה שאוישה על ידי בריטים, ונשאה את דלק המטוסים החיוני ביותר. על מנת שלא לסכן את המטען היקר בהשמדה מוחלטת, הועמס חלק מדלק המטוסים במכלים גם על שאר האוניות, אולם עיקר המטען היה על ה"אוהיו".
הגנת השיירה חולקה ל-2 כוחות משימה: כוח "Z" לחיפוי מרחוק, וכוח "X" לחיפוי קרוב. כוח "Z" שכלל את נושאות המטוסים נועד לליווי השיירה עד להגעתה למצר סיציליה, שם תעבור למטריה האווירית של מטוסי הקרב ממלטה. כוח "X" שכלל ארבע סיירות ומשחתת נועד ללוות את השיירה עד לכניסתה לנמל.
לפיקוד על השיירה מונה תת אדמירל אדוארד נוויל סייפרט.
לקראת המעבר בגיברלטר

הכוח העיקרי של אוניות הליווי התכנס בסקפה פלו משם הפליגו ב-31 ביולי אה"מ "נלסון", "רודני", "ארגוס" ו"סיריוס" למפגש עם יתר האוניות שהגיעו מגיברלטר ("איגל" ו"צ'אריבדיס") ומפריטאון ("אינדומיטבל" ו"פובי"), לטובת תמרוני "זעם קרב".
בליל 2 באוגוסט, יצאה השיירה מלווה באה"מ "ניגריה" ו"קניה" ומשחתות נוספות מנהר הקלייד שבסקוטלנד ולמחרת בבוקר חברה לכוח הליווי. בהמשך ההפלגה לגיברלטר חברו לשיירה אה"מ "פוריוס" שנשאה את מטוסי הקרב לתגבור מלטה ואה"מ "מנצ'סטר". במהלך ההפלגה ביצעו אוניות הקרב והסוחר שורת תמרונים, אימוני התמודדות עם מצבי חירום ונ"מ, שהביאו את התיאום בין אוניות הקרב לאוניות הסוחר לרמה גבוהה.